Posted by: Lala | 2010/12/14
Vanaf Julie is my hele lewe omgekeer (ek 42). ''n Buurvrou het siek geword, moes huis opgee en ek moes alles hanteer, sy het nie familie (sy 81). Ek hanteer al haar sake, gaan kuier elke 2de dag. Maar ek is geestelik uitgeput. Ek is nie meer die mens wat ek was nie, en my gemoed verander in sekondes. Ek haat dit om so te voel en wil nou dringend hulp vra. Ek glo nie soos ek tans voel kan ek self regkom. Dit voel soms of ek nie meer in beheer is van my lewe, ander regeer dit. Ek het nog nooit gesukkel met slaap met het ''n week gelede ''n paniek aanval in die middel van nag gehad (het wakker geword daarvan), Nou is daar aande wat ek goed slaap, ander kere lê ek wakker. Is ook bang vir nog ''n paniek aanval.
Wie moet ek gaan sien om my hierdeur te help.Ek is bereid om medikasie te gebruik maar wil nie lang termyn gebruik nie. Baie dankie vir u advies.
Jy het waarskynlik 'n reaktiewe depressie van te veel stress. 'n Antidepressant sal help om jou slaap patroon te herstel en jou net weer die emosionele energie te gee om te "cope" met die situasie. Antidepressante is gewoonlik nie verslawend nie, en jou GP kan vir jou voorskryf. Mens moet dit so 3-4 maande gebruik. Kyk ook na stress hanterings tegnieke - veral asemhalings oefeninge en PMR (progressive muscle relaxation) Doen dit voor jy gaan slaap saans en wanneer jy 'n paniekerige gevoel kry.